ไมโคร (วงดนตรี)

ไมโคร (Micro) เป็นวงดนตรีร็อคสัญชาติไทย  เจ้าของเพลงฮิตอย่าง เติมน้ำมัน, จำฝังใจ, คนไม่มีสิทธิ์, อยากจะบอกใครสักคน, เอาไปเลย, ใจโทรมๆ,ดับเครื่องชน
,รักปอนๆ, เรามันก็คน และเพลงอื่นๆอีกมากมาย
วงไมโครมีสมาชิก 6 คน มีผลงานตั้งแต่ พ.ศ. 2527 โดยออกอัลบั้มทั้งหมด 6 อัลบั้ม จากนั้นได้พักวงในปี พ.ศ. 2541 ก่อนกลับมาจัดคอนเสิร์ตอีกครั้งในปี พ.ศ. 2546 และยุบวงลงในปี พ.ศ. 2566
== ประวัติ ==
เมื่อปี พ.ศ. 2527 วง "เดอะ แคร็บ" ซึ่งเป็นวงดนตรีร็อค เล่นตามสถานที่ต่าง ๆ มีแนวที่สะดุดตาเปี๊ยก โปสเตอร์ ผู้กำกับภาพยนตร์ชื่อดัง จึงพาไปแสดงภาพยนตร์เรื่อง วัยระเริง และตั้งชื่อวงดนตรีใหม่เป็น "ไมโคร" โดยสุนทร สุจริตฉันท์ อดีตสมาชิกวงรอยัลสไปรท์ เป็นผู้ตั้งชื่อให้ ทำให้อำพล ลำพูน และวงไมโครมีชื่อเสียงตั้งแต่ พ.ศ. 2527  ก่อนที่วงไมโครจะออกอัลบั้ม ได้มีโอกาสไปลองออดิชั่นแสดงสดทางรายการ คอนเสิร์ตแดดเดียว ช่อง 9 อ.ส.ม.ท.  ซึ่งมี ธเนศ  วรากุลนุเคราะห์ เป็นพิธีกร และ เรวัต พุทธินันทน์ เห็นความสามารถของวงไมโคร จึงนำวงไมโครเซ็นสัญญากับ จีเอ็มเอ็ม แกรมมี่
ในปี พ.ศ. 2529 วงไมโคร มีผลงานสังกัด จีเอ็มเอ็ม แกรมมี่ โดยออกอัลบั้มชุดแรกอย่าง "ร็อค เล็ก เล็ก" มีเพลงดังอย่าง "รักปอนปอน" "จำฝังใจ" "อยากจะบอกใครสักคน" "อู๊ดกับแอ๊ด" และ "ฝันที่อยู่ไกล"
ในปี พ.ศ. 2531 ได้ออกอัลบั้มชุดที่ 2 "หมื่นฟาเรนไฮต์" มีเพลงดังอย่าง "หมื่นฟาเรนไฮต์" "ใจโทรมๆ" "บอกมาคำเดียว" "ลองบ้างไหม" แต่เพลงที่ทำให้วงไมโครประสบความสำเร็จอย่างมากในอัลบั้มชุดนี้เป็นเพลง "เอาไปเลย" ซึ่งต่อมาเพลงนี้ ได้กลายเป็นเพลงสัญลักษณ์ประจำวงไมโคร
ปี พ.ศ. 2532 ได้ออกอัลบั้มชุดที่ 3 "เต็มถัง" มีเพลงดังอย่าง "ส้มหล่น" "ดับเครื่องชน" "มันก็ยังงงงง" "รุนแรงเหลือเกิน" "คนไม่มีสิทธิ์" "เรามันก็คน" และ "เติมน้ำมัน"
ในปี พ.ศ. 2533 วงไมโครได้แสดงคอนเสิร์ตต้อนรับนักกีฬาซีเกมส์ ในพิธีเปิดการแข่งขันกีฬาซีเกมส์ และยังเป็นตัวแทนวงร็อคในประเทศไทย ได้ไปแสดงในงานเทศกาลร็อคนานาชาติ International Rock Music Festival 1990 ที่โอกินาวา ประเทศญี่ปุ่น
นับตั้งแต่ปี พ.ศ. 2529 - พ.ศ. 2533 เป็นยุคทองหรือปีที่วงไมโครประสบความสำเร็จในยอดขายอัลบั้ม กับเพลงดังมายมายหลายเพลง และทางวงเองก็มีมีทัวร์คอนเสิร์ตทั่วประเทศเช่นเดียวกัน
ในปี พ.ศ. 2534 อำพล ลำพูน แยกตัวไปเป็นนักร้องเดี่ยว ไกรภพ จันทร์ดี จึงรับหน้าที่ร้องนำแทน เนื่องด้วยปัญหาความขัดแย้งระหว่างสมาชิกที่สั่งสมจากการขาดประสิทธิภาพในการสื่อสารภายในวง และออกอัลบั้มชุดที่ 4 "เอี่ยมอ่องอรทัย" มีเพลงดังอย่าง "เลือดเย็น" และ "รักซะให้เข็ด"
ปี พ.ศ. 2538 ได้ออกอัลบั้มชุดที่ 5 "สุริยคราส" มีเพลงดังอย่าง "สุริยคราส" และ "ตายเปล่า"
ปี พ.ศ. 2540 ได้ออกอัลบั้มชุดที่ 6 "ทางไกล" มีเพลงดังอย่าง "ทางไกล" และในปี พ.ศ. 2541 ทางวงไมโครได้ยุบวงประมาณ 5 ปี นั่นเอง
ปลายปี พ.ศ. 2546 สมาชิกวงไมโครทั้งหมดรวมตัวกันอีกครั้ง โดยแสดงคอนเสิร์ต ไมโคร ตำนานร็อคมือขวา ที่อิมแพ็ค อารีน่า เมืองทองธานี เมื่อวันที่ 12-14 ธันวาคม พ.ศ. 2546 พร้อมกับออกหนังสือ "Micro in a day" รวบรวมภาพ ประวัติ เส้นทางชีวิตของวง และสมาชิกแต่ละท่าน ซึ่งจัดทำโดยนิตยสารอะเดย์ อีกด้วย
วันที่ 30-31 มกราคม พ.ศ. 2553 วงไมโครกลับมาแสดงคอนเสิร์ตอีกครั้ง เนื่องในโอกาสครบรอบ 25 ปีของวง  "25 ปี ไมโคร Rock เล็ก เล็ก Returns" ที่อิมแพ็ค อารีน่า เมืองทองธานี
ต่อมาวงไมโครได้ประกาศจัดแสดงคอนเสิร์ตที่อิมแพ็ค อารีน่า เมืองทองธานี อีกครั้ง โดยเดิมใช้ชื่อว่า "ไมโคร จำฝังใจ คอนเสิร์ต" จัดแสดงในวันที่ 2-3 พฤษภาคม พ.ศ. 2563 ก่อนจะเลื่อนกำหนดไปจากการระบาดทั่วของโควิด-19 และมาลงตัวที่วันที่ 20-21 พฤษภาคม พ.ศ. 2566 พร้อมทั้งเปลี่ยนชื่อคอนเสิร์ตเป็น "ไมโคร The Last ร็อค เล็ก เล็ก" และระบุว่าเป็นการแสดงคอนเสิร์ตร่วมกันทั้งวงเป็นครั้งสุดท้ายของไมโคร ดังนั้นจึงถือว่าวันที่ 21 พฤษภาคม พ.ศ. 2566 เป็นวันยุบวงไมโครไปโดยปริยาย
== สมาชิก ==
อำพล ลำพูน (หนุ่ย) ร้องนำ/ร้องประสาน เกิด 20 กรกฎาคม พ.ศ. 2506
ไกรภพ จันทร์ดี (กบ) กีต้าร์ / ร้องนำ / ร้องประสาน เกิด 14 ธันวาคม พ.ศ. 2509
มานะ ประเสริฐวงศ์ (อ้วน) กีต้าร์/ร้องนำ เกิด 2 กรกฎาคม พ.ศ. 2507
สันธาน เลาหวัฒนาวิทย์ (บอย) คีย์บอร์ด
อดินันท์ นกเทศ (อ๊อด) เบส
อดิสัย นกเทศ (ปู) กลอง
สมาชิก 4 คน คือ อำพล ลำพูน, มานะ ประเสริฐวงศ์, อดินันท์ - อดิสัย นกเทศ เกิดที่อำเภอแกลง จังหวัดระยอง
ไกรภพ จันทร์ดี และ สันธาน เลาหวัฒนวิทย์ เป็นชาวกรุงเทพมหานคร
== ผลงาน ==
วงไมโครมีผลงานเพลงทั้งหมด 6 อัลบั้ม

=== ร็อก เล็ก เล็ก (พ.ศ. 2529)===
ผู้ดูแลการผลิต : อัสนี โชติกุล
ผู้อำนวยการผลิต : เรวัต พุทธินันทน์
มิกซ์ดาวน์ : แกรี่ เอ็ดเวิร์ด
เร็คคอร์ดดิ้งเอ็นจิเนียร์ : แมง ณ ลำพูน
คำร้อง : นิติพงษ์ ห่อนาค , เขตต์อรัญ เลิศพิพัฒน์ , กฤษณา การุณย์ (กฤษณ์ โชคทิพย์พัฒนา)
ทำนอง / เรียบเรียงเสียงประสาน : กฤษณา การุณย์ (กฤษณ์ โชคทิพย์พัฒนา), จาตุรนต์ เอมช์บุตร , ไพฑูรย์ วาทยะกร , วิชัย อึ้งอัมพร , พัชรี ศารวรรณ (อัสนี โชติกุล)
บันทึกเสียง : ห้องอัดเสียงศรีสยาม
วางตลาด :1 ธันวาคม พ.ศ. 2529 (วางแผงใหม่ในปี 2551 ในชื่อ The Long Play Collection ร็อก เล็ก เล็ก , แผ่นทอง พ.ศ. 2559)
รายชื่อเพลง
อย่าดีกว่า
อู๊ดกับแอ๊ด
รักปอนปอน (ทำนองเพลง - Stacy ของ Fortune)
อยากจะบอกใครซักคน
เรามันก็เป็นอย่างนี้
สมน้ำหน้า...ซ่าส์...นัก
ฝันที่อยู่ไกล
อยากได้ดี
จำฝังใจ (ทำนองเพลง Empty Rooms ของแกรี มัวร์)
ลุง
คอนเสิร์ต
รายการ 7 สีคอนเสิร์ต ทางช่อง 7 สี เมื่อวันเสาร์ที่ 7 กุมภาพันธ์ 2530
รายการโลกดนตรี ทาง ททบ.5 เมื่อวันอาทิตย์ที่ 1 มีนาคม 2530

=== หมื่นฟาเรนไฮต์ (พ.ศ. 2531) ===
ผู้อำนวยการผลิตและมิกซ์ดาวน์ : กฤษณ์ โชคทิพย์พัฒนา
ควบคุมเสียง : ยิ้ม,เวช,ไพรัช
คำร้อง : นิติพงษ์ ห่อนาค , เขตต์อรัญ เลิศพิพัฒน์ , อรรณพ จันสุตะ
ทำนอง / เรียบเรียงเสียงประสาน : จาตุรนต์ เอมช์บุตร , กฤษณ์ โชคทิพย์พัฒนา, เพชร โอสถานุเคราะห์, จิรพรรณ อังศวานนท์, โสฬส ปุณกะบุตร, สมชาย กฤษณะเศรณี, พงษ์พรหม สนิทวงศ์ ณ อยุธยา, ชาตรี คงสุวรรณ
บันทึกเสียง : ห้องอัดเสียงศรีสยาม
วางตลาด :30 มกราคม พ.ศ. 2531 (วางแผงใหม่เมื่อปี 2551 ในชื่อ The Long Play Collection หมื่นฟาเรนไฮต์ , แผ่นทอง พ.ศ. 2559)
รายชื่อเพลง
เอาไปเลย
จริงใจซะอย่าง
หมื่นฟาเรนไฮต์
พายุ (ทำนองเพลง Dust in the wind ของ Kansas)
ใจโทรม ๆ
บอกมาคำเดียว
ลองบ้างไหม
รักคุณเข้าแล้ว
คิดไปเองว่าดี
โชคดีนะเพื่อน
คอนเสิร์ต
โลกดนตรี ทาง ททบ.5 เป็นคอนเสิร์ตเปิดอัลบั้ม เมื่อ วันอาทิตย์ที่ 31 มกราคม พ.ศ. 2531
7 สีคอนเสิร์ต ทางช่อง 7 สี เมื่อ 27 กุมภาพันธ์ พ.ศ. 2531
คอนเสิร์ต เอาไมโครไปเลย ณ ศูนย์เยาวชนไทย-ญี่ปุ่น (ดินแดง) 16 เมษายน พ.ศ. 2531
=== เต็มถัง (พ.ศ. 2532) ===

ผู้อำนวยการผลิตและมิกซ์ดาวน์ : กฤษณ์ โชคทิพย์พัฒนา
ควบคุมเสียง : ต่อพงษ์ สายศิลป์
คำร้อง : นิติพงษ์ ห่อนาค , เขตต์อรัญ เลิศพิพัฒน์ , อรรณพ จันสุตะ, ประชา พงษ์สุพัฒน์
ทำนอง / เรียบเรียงเสียงประสาน : โสฬส ปุณกะบุตร, สมชาย กฤษณะเศรณี, ชาตรี คงสุวรรณ, คณิต พฤกษ์พระกานต์, สำราญ ทองตัน, อภิไชย เย็นพูนสุข, อนุวัฒน์ สืบสุวรรณ, สมชัย ขำเลิศกุล
บันทึกเสียง : ห้องอัดเสียงศรีสยาม, บัตเตอร์ฟลาย
วางตลาด :22 กรกฎาคม พ.ศ. 2532 (วางแผงใหม่เมื่อปี พ.ศ. 2559)
รายชื่อเพลง
ส้มหล่น
เรามันก็คน
คนไม่มีสิทธิ์
ดับเครื่องชน
รู้ไปทำไม
มันก็ยังงง ๆ
เติมน้ำมัน
รุนแรงเหลือเกิน
ถึงเพื่อนเรา
เปิดฟ้า
คอนเสิร์ต
คอนเสิร์ตเปิดอัลบั้ม ใน รายการโลกดนตรี ทางช่อง 5 โดยมีเสกสรรค์ ภู่ประดิษฐ์ เป็นพิธีกร เมื่อวันอาทิตย์ที่ 3 กันยายน พ.ศ. 2532 และครั้งที่สอง วันอาทิตย์ที่ 17 ธันวาคม พ.ศ. 2532
คอนเสิร์ต เติมสีเขียว ลานลอยฟ้า เซ็นทรัลพลาซา ลาดพร้าว  14 ตุลาคม พ.ศ. 2532 แต่เล่นไปได้เพียง 3 เพลงกว่าๆเท่านั้น ก็เกิดเหตุการณ์วัยรุ่นตีกันทำให้ต้องเปลี่ยนเป็นคอนเสิร์ต เติมสีเขียวหวาน ใน วันที่ 18 ตุลาคม พ.ศ .2532
คอนเสิร์ต เติมสีเขียวหวาน (เฉพาะผู้หญิงในชุดเขียวเท่านั้น) 18 ตุลาคม พ.ศ. 2532 เล่นไปได้เพลงกว่าๆเท่านั้น ฝนตกทำให้ลำบากต่อการแสดง
คอนเสิร์ตมือขวาสามัคคี ชุด รวมพลัง 10 กุมภาพันธ์ พ.ศ. 2533 ณ สนามศูนย์เยาวชนไทย - ญี่ปุ่น ดินแดง เป็นศิลปินสุดท้ายก่อนที่จะ ร้องเพลง มือขวาสามัคคี
7 สีคอนเสิร์ต ทางช่อง 7 สี เมื่อ วันเสาร์ที่ 23 กันยายน 2532
=== เอี่ยมอ่องอรทัย (พ.ศ. 2534) ===

โปรดิวเซอร์ : จาตุรนต์ เอมซ์บุตร
ประสานงาน : สมควร มีศิลปสุข
ควบคุมเสียงและมิกซ์เสียง : ปณต สมานไพสิฐ
ผู้ช่วยบันทึกเสียง : วุฒิ, ตี๋น้อย, สุริยา, แมง
คำร้อง : จาตุรนต์ เอมซ์บุตร, ประชา พงษ์สุพัฒน์, จักราวุธ แสวงผล, ชาญชัย อิ่มสำราญ, สันธาน เลาหวัฒนาวิทย์, บิลลี่ โอแกน
ทำนอง / เรียบเรียงเสียงประสาน : จาตุรนต์ เอมซ์บุตร, กฤษณ์ โชคทิพย์พัฒนา, โสฬส ปุณกะบุตร, สมชาย กฤษณะเศรณี, อภิไชย เย็นพูนสุข, อนุวัฒน์ สืบสุวรรณ, ชาญชัย อิ่มสำราญ, เทียรี่ ตาเปียรัวโน, ชาตรี คงสุวรรณ(คิดถึง), มานะ ประเสริฐวงศ์(สงครามสันติภาพ), ไมโคร
บันทึกเสียง : ห้องอัดเสียงบัตเตอร์ฟลาย
มิกซ์เสียง : ห้องอัดเสียงศรีสยาม
วางตลาด : 23 สิงหาคม พ.ศ. 2534
รายชื่อเพลง
รักซะให้เข็ด
เลือดเย็น
ไม่มีอะไรจะเสีย
สะใจแล้วซิเธอ
เฮกันหน่อย
คิดถึง (บรรเลง)
ร็อกรักร็อก
รู้ตัวอยู่แล้ว
อีรุงตุงนัง
ตัวเราก็เท่านี้
อึดอัดออก
สงครามสันติภาพ (บรรเลง)
รางวัล
ได้รับรางวัลสีสันอะวอร์ดส์ สาขาศิลปินกลุ่มยอดเยี่ยม
=== สุริยคราส (พ.ศ. 2538) ===

เอ็กเซ็กคิวทีฟ โปรดิวเซอร์ : กริช ทอมมัส
โปรดิวเซอร์ : สันธาน เลาหวัฒนาวิทย์
Co-Producer:Lyrics : อาทิตย์ สาระจูฑะ
ควบคุมเสียงและมิกซ์เสียง : สมบูรณ์ สุทธิสัตตบุษย์
ผู้ช่วยบันทึกเสียง : กฤษณ์ ,พี่หนู,พี่ตั้ม / ตี๋,อ๊อด / ก้อย,ราม / พี่หมู / เก๋,ช้าง,เหมียว,ต้น
คำร้อง : ชนะ เสวิกุล, อาทิตย์ สารจูฑะ, มนต์ชีพ ศิวะสินางกูร, ผาเรือง ยั่งยืน, กฤชยศ เลิศประไพ, ธนา ชัยวรภัทร์, มณฑวรรณ ศรีวิเชียร
ทำนอง / เรียบเรียงเสียงประสาน : กริช ทอมมัส, สันธาน เลาหวัฒนาวิทย์, จิระศักดิ์ ปานพุ่ม, Brono, อรอรีย์ จุฬารัตน์
ศิลปินรับเชิญ : อำพล ลำพูน, กอล์ฟ Y NOT 7
บันทึกเสียง : แจมสตูดิโอ, เซ็นเตอร์สเตจ, อินเทอร์นอล, ศรีสยาม, ปีเตอร์แพน
วางตลาด : 27 มิถุนายน พ.ศ. 2538
รายชื่อเพลง
สุริยคราส
ตายเปล่า
ตายทั้งเป็น
อย่าเสียเวลา
คิดผิด-คิดใหม่
ที่เขาเรียกว่าเพื่อน
ไม่มีเหลือใคร
รักตัวเองบ้าง
มันเป็นอะไรของมัน
ลา
รางวัล
ได้รับรางวัลสีสันอะวอร์ดส์ สาขาศิลปินกลุ่มยอดเยี่ยม, อัลบั้มยอดเยี่ยม และ โปรดิวเซอร์ยอดเยี่ยม
=== ทางไกล (พ.ศ. 2540) ===

เอ็กเซ็กคิวทีฟ โปรดิวเซอร์ : ไมโคร
โปรดิวเซอร์ : สันธาน เลาหวัฒนาวิทย์, ไกรภพ จันทร์ดี
Co-Producer : มานะ ประเสริฐวงศ์, คณิต พฤกษ์พระกานต์
ควบคุมเสียง : น้าตุ้ม, หนุ่ม / หนึ่ง
มิกซ์เสียง : โยธิน ชีรานนท์, David Spargo
คำร้อง : สันธาน เลาหวัฒนาวิทย์, ไกรภพ จันทร์ดี, บริพัตร, รสสุคนธ์
ทำนอง / เรียบเรียงเสียงประสาน : สันธาน เลาหวัฒนาวิทย์, ไกรภพ จันทร์ดี
ศิลปินรับเชิญ : หรั่ง นพพร, ฝิ่น, รส, อ้อม, กอล์ฟ Y NOT 7
บันทึกเสียง : เซ็นเตอร์สเตจ, บัตเตอร์ฟลาย
รายชื่อเพลง
ทำ ฅน เป็น ควาย
ทางไกล
อย่างโหดร้าย
ช้างเป็นช้าง
จากกันด้วยดี
ขี้โม้
ดูแลตัวเองด้วย
รู้ตัว
คืนนี้
ฝันร้าย
==เพลงประกอบละคร==
สละโสด ศักดิ์สิทธิ์ แท่งทอง เพลงนี้วงไมโครเล่นแบคอัพตอนอัดเสียง (Ost.บางรักซอย 9)
เกลียดแผลที่อยู่ในใจ
== อัลบั้มรวมเพลง ==
รวมฮิต เอาไปเลย (พ.ศ. 2532) - จัดจำหน่ายในรูปแบบเทปคาสเซ็ท
ไมโคร รวมฮิต ชุด1 ถึงเพื่อนเรา (พ.ศ. 2533) - จัดจำหน่ายในรูปแบบซีดี
รวมฮิต จำฝังใจ 1986 - 1992 (พ.ศ. 2535) - จัดจำหน่ายในรูปแบบเทปคาสเซ็ทและซีดี
เทปคาราโอเกะ : อำพล & ไมโคร (พ.ศ. 2536) - จัดจำหน่ายเฉพาะเทปคาสเซ็ท
มิวสิกวิดีโอคาราโอเกะ : อำพล & ไมโคร (พ.ศ. 2536) - จัดจำหน่ายในรูปแบบม้วนวิดีโอ
รวมฮิต รวมเลือดร็อก (พ.ศ. 2538) - จัดจำหน่ายในรูปแบบเทปคาสเซ็ทและซีดี
The Very Best Of ไมโคร (พ.ศ. 2542) - จัดจำหน่ายในรูปแบบเทปคาสเซ็ท , ซีดี , วีซีดี คาราโอเกะ , ม้วนวิดีโอ และในรูปแบบ ซีดี + วีซีดีแพ็คคู่
THE BEST SELECTED : ROCK IN ROCK (พ.ศ. 2545) - จัดจำหน่ายในรูปแบบเทปคาสเซ็ท , ซีดี และ วีซีดี คาราโอเกะ
THE BEST SELECTED : LOVE IN LOVE (พ.ศ. 2545) - จัดจำหน่ายในรูปแบบเทปคาสเซ็ท , ซีดี และ วีซีดี คาราโอเกะ
THE FINAL COLLECTION (พ.ศ. 2546) - จัดจำหน่ายในรูปแบบเทปคาสเซ็ท , ซีดี และ วีซีดี คาราโอเกะ
โดยทำออกมา 2 ชุดด้วยกัน เป็นรวมเพลงร็อกและรวมเพลงรัก ของไมโคร และ อำพล ลำพูน
MICRO 25 YEARS THE COLLECTION (พ.ศ. 2553) - จัดจำหน่ายในรูปแบบซีดีและ วีซีดี คาราโอเกะ (รวมเพลงร็อกและเพลงรัก 2 แผ่นในแพ็คเดียวกัน)
BEST OF MICRO (พ.ศ. 2556) - จัดจำหน่ายในรูปแบบซีดีและดีวีดี คาราโอเกะ
ไมโคร 30 ปี ตำนานมือขวา (พ.ศ. 2560) - จัดจำหน่ายในรูปแบบซีดี (50 เพลง / 3 แผ่นในแพ็คเดียวกัน) และ ดีวีดี คาราโอเกะ (30 เพลง)
== ผลงานร่วมกับศิลปินคนอื่น ==
Rock Zone (พ.ศ. 2538) - จัดจำหน่ายในรูปแบบเทปคาสเซ็ทและซีดี
== คอนเสิร์ต ==
19 ตุลาคม พ.ศ. 2529 คอนเสิร์ต ปึ้กกก
21 กุมภาพันธ์ พ.ศ. 2531 คอนเสิร์ต เขียวเสียดดอย
21 เมษายน พ.ศ. 2534 คอนเสิร์ต Earth Day (ครั้งที่ 1)
15 ตุลาคม พ.ศ. 2534 คอนเสิร์ต ร็อคซะให้เข็ด
โลกดนตรี ทาง ททบ.5 เป็นคอนเสิร์ตเปิดอัลบั้มเอี่ยมอ่องอรทัย  เมื่อ วันอาทิตย์ที่ 29 ตุลาคม พ.ศ. 2534
รายการ 7 สีคอนเสิร์ต ไมโคร อัลบั้ม เอี่ยมอ่องอรทัย ทางช่อง 7 สี เมื่อวันเสาร์ที่ 11พฤศจิกายน 2534
เมษายน พ.ศ. 2535 คอนเสิร์ต Earth Day (ครั้งที่ 2)
เมษายน พ.ศ. 2536 คอนเสิร์ต Earth Day Concert ครั้งที่ 3
9 มกราคม พ.ศ. 2537 คอนเสิร์ต 10 ปี แกรมมี่
เมษายน พ.ศ. 2537 คอนเสิร์ต Earth Day Concert ครั้งที่ 4
22 เมษายน พ.ศ. 2538 คอนเสิร์ต Earth Day (ครั้งที่ 5) ตอน เพลงร็อค พลิกโลก
โลกดนตรี ทาง ททบ.5 เป็นคอนเสิร์ตเปิดอัลบั้ม สุริยคราส เมื่อ วันอาทิตย์ที่ 1 ตุลาคม พ.ศ. 2538
24 ตุลาคม 2538 คอนเสิร์ต หมายเลข 9 ที่ เมอร์คิงรังสิต
เมษายน พ.ศ. 2541 คอนเสิร์ต Earth Day Concert ครั้งที่ 8
12 - 14 ธันวาคม พ.ศ. 2546 สมาชิกไมโครทั้งหมดรวมตัวกันอีกครั้ง ในคอนเสิร์ต "ไมโคร ตำนานมือขวา - Put the Right Hand in the Right Concert" ที่ อิมแพค อารีน่า เมืองทองธานี
19 มีนาคม พ.ศ. 2547 คอนเสิร์ต Pattaya Music Festival 2004
25 ธันวาคม พ.ศ. 2547 คอนเสิร์ต MICRO - NUVO ONE BIG SHOW ร่วมกับ นูโว
13 กุมภาพันธ์ พ.ศ. 2548 คอนเสิร์ต ด้วยแสงแห่งรัก The Light of Love
8 กรกฏาคม พ.ศ. 2550 คอนเสิร์ต เพื่อนช่วยเพื่อน แด่โฆษกคนยาก
26 สิงหาคม พ.ศ. 2550 คอนเสิร์ต 25 ปี นิติพงษ์ ห่อนาค
7 มีนาคม - 4 กรกฎาคม พ.ศ. 2552 คอนเสิร์ต รอยยิ้มเพื่อพ่อ ปีที่ 2
20 มิถุนายน พ.ศ. 2552 คอนเสิร์ต 12 ปี เสก โลโซ ใจสั่งมา เป็นแขกรับเชิญ ของ เสก โลโซ
30 - 31 มกราคม พ.ศ. 2553 คอนเสิร์ตไมโคร ร็อก เล็ก เล็ก RETURNs ครบรอบ 25 ปีวงไมโคร กับสัญลักษณ์ ป้ายแดง เพื่อแสดงว่า สมาชิกไมโคร กำลังถอยรถป้ายแดงคันใหม่และกลับมาโลดแล่นบนถนนสายดนตรีอีกครั้ง
21 มีนาคม พ.ศ. 2553 คอนเสิร์ต Pattaya International Music Festival 2010
8 พฤษภาคม - 25 กันยายน พ.ศ. 2553 คอนเสิร์ต ร็อคไทยใจเดียวกัน (พร้อมเพลง คนไทยหัวใจเดียวกัน โฆษณาเครี่องตี่มซ้าง) ร่วมกับ เสก โลโซ, บอดี้สแลม, บิ๊กแอส
20 - 21 พฤศจิกายน พ.ศ. 2553 คอนเสิร์ต 40 ปี the legend of the guitar
7 - 8 พฤศจิกายน พ.ศ. 2557 คอนเสิร์ต Chiangrai Northern Bike Week
31 ธันวาคม พ.ศ. 2560 เอเชียทีค ไทยแลนด์ เคาท์ดาวน์ 2018 ร่วมกับ มอส ปฏิภาณ, ป้าง นครินทร์, อินสติงต์, มิสเตอร์ทีม, เดอะ พาร์กินสัน
20 - 21 พฤษภาคม พ.ศ. 2566 คอนเสิร์ต ไมโคร The Last ร็อค เล็ก เล็ก
== ผลงานแสดงภาพยนตร์ ==
วัยระเริง (2527)
เพียงบอกรักฉันสักนิด (2528)
== ละคร ==
บางรักซอย 9 ตอน ของของใคร ใครก็หวง (2552) ช่อง 9
== การนำกลับมาทำใหม่ ==
ปลายปี พ.ศ. 2546 จีเอ็มเอ็ม แกรมมี่ ได้รวมค่ายทั้ง 4 ค่าย ได้แก่ มอร์ มิวสิค, อัพจี, แมดแคทซ์, จีนี่เรคคอร์ดส มาทำอัลบั้มพิเศษ ลิทเทิล ร็อก โปรเจกต์ โดยรวม 7 วงดนตรีร็อครุ่นใหม่ ได้แก่ แคลช, กะลา, เอบีนอร์มัล, ไอ-แซ็ค, อุลตร้า ช้วดส์, ซีล และพาราด็อกซ์ มาปลุกกระแสตำนานเพลงร็อคมือขวา โดยนำ 25 บทเพลงฮิตของวงไมโครมาเรียบเรียงและร้องใหม่ ในสไตล์ของแต่ละวง
== เกร็ดน่ารู้ ==
ทางวงได้ให้สัมภาษณ์กับ ป๋าเต็ด-ยุทธนา บุญอ้อม ผ่านช่องยูทูปของป๋าเต็ด พร้อมเกร็ดเรื่องราวหลายเรื่องเช่น
- กบ ไกรภพ เคยถูกผู้จัดการวงอินทนิลชักชวนให้เปลี่ยนจากแนวร็อกหันมาเล่นเพลงป็อปในนามวงเรนโบว์ แต่ได้ปฏิเสธไปเนื่องจากไม่ใช่ทาง วงเรนโบว์จึงได้ต้อม-พีระพงษ์ พลชนะ มาเป็นมือกีตาร์และนักร้องนำแทน
- ในภาพยนตร์เรื่องวัยระเริง ตอนแรกได้วางตัววงฟอร์เอฟเวอร์ ให้มาร่วมแสดงแต่ด้วยเหตุผลบางประการทำให้ต้องเปลี่ยนมาเป็นไมโคร
- ห้องซ้อมในภาพยนตร์เรื่อง วัยระเริง เป็นห้องซ้อมจริง ๆ ของ ปู-อดิสัย มือกลองและหัวหน้าวง ซึ่งมีอีกอาชีพหนึ่งคือ เป็นช่างตัดผมชื่อร้านว่า ปูดีไซน์ โดยเปิดห้องซ้อมอยู่ชั้นบนของร้าน โดย โป่ง-โต หินเหล็กไฟ วงเนื้อกับหนัง ก็เคยมาซ้อมที่นี่
- วงไมโครสมัยยังไม่มีชื่อเสียงเคยเล่นเป็นวงเปิดให้กับวงดนตรีหมอลำชื่อดังในอดีตอย่างเพชรพิณทองของนพดล ดวงพร แต่ถูกแฟนหมอลำขว้างด้วยน้ำแข็งไล่ลงจากเวที
- ก่อนจะมาเป็นไมโคร หนุ่ยกับปู อยู่กันคนละวงโดยหนุ่ยเล่นกับอ้วน ส่วนปูเล่นกับอ๊อด น้องชาย
== อ้างอิง ==
== แหล่งข้อมูลอื่น ==
Micro Rock Club  - Micro Unofficial Website (Thai Only)
กลุ่มดนตรีร็อกสัญชาติไทย
กลุ่มดนตรีไทยในยุค 1980
กลุ่มดนตรีที่ก่อตั้งในปี พ.ศ. 2527
ศิลปินสังกัดจีเอ็มเอ็ม แกรมมี่